הטוב הרע והבחירה
נתת לנו את הרעש ואת ההמולה; שנדע ליהנות מן השקט הנפלא; ואת הנדודים שלחת מתנה; שנאהב את הגפן ואת התאנה; ואת הקור והברד והסופות; להנעים קרני שמש מלטפות; את הרעב, את הצמא במדבר; לבל נבוז לפת קיבר; וגם את הלכלוך נתת ואת הזוהמה; שנדע כמה טוב ניקיון, גם לנשמה; כאב נתת, גם חולי ונכות; שנודה על רגלינו המהלכות; את הרשע והפשע והחטא; כדי להכיר מהו טוב באמת; את הצביעות ואחותה - הבוגדנות; כדי שנדע לבחור ביושר, בכנות; שנאה וגם טינה נתת, קנאה וגם איבה; שנמצא כבר תשובה ל: מה זאת אהבה?; מנות גדולות חילקת מן הבדידות; שנצא לחפש וגם נדבק בידידות; גם טלביזיה נתת בעיתה; כדי שנוכל להעריך... שביתה; ואת אסון חדשות הבוקר הזה; שנסובב כפתור ב    fmאל ביזה; ואת ששת ימים נתת של זיעת אפיים; למען מנוחת השביעי בצהריים; ולמה לנו שנות גלות כמעט אלפיים ?; שאל הר המזרח נשתחווה אפיים; את סן-פרנציסקו כמובן, לנסיון; כדי לשוב בלב שקט אל הירקון; ומציאות שטופחת יום יום; שנאחז עוד לרגע.. בחלום; ואת המלחמה נתת, נתת לבנינו...; סליחה, לא נתת...; כי את המלחמה לקחנו... בעצמנו; 